Voormalige Mej. SA deel swangerskapnuusClaudia Henkel (Foto: Instagram) Claudia Henkel, die skoonheid wat in 2004 die Mej. SA-kroon gedra het, is swanger met ŉ tweeling. Henkel het dié nuus Vrydag op sosiale media gedeel. “Die bloeisels blom in die lente en nou blom my magie ook,” het sy op Instagram gesê. Op ŉ vraag van ŉ aanhanger op dié sosialemediaplatform het sy bevestig dat sy swanger is met ŉ tweeling. Henkel, wat deesdae vir Sun International werk en onder meer steeds die Mej. SA-skoonheidskompetisie bestuur en aanbied, is in 2015 met Orin Roesstorff, ŉ sakeman, getroud. Lees meer oor die Mej. SA-skoonheidskompetisie op Maroela Media.